Ericu950/Stoicheia-meter-silver huggingface dataset:
πενθούντων γὰρ ἡμῶν ἐπὶ τῇ καταδίκῃ τοῦ θανάτου , ἀναστὰς ἐκ νεκρῶν , ὕπνον τὸν θάνατον ἔδειξεν .
τοῖς υἱοῖς Κορέ , ψαλμὸς ᾠδῆς πϛʹ .
πολλάκις ἡμῖν εἴρηται , ὅτι ψαλμὸς ᾠδῆς , ἢ καὶ ᾠδὴν ψαλμοῦ ἐκείνας ὑπογράφει τὰς ὑποθέσεις , μάλιστα ἐν αἷς τὰς περὶ Χριστοῦ προφητείας μελῳδίᾳ μίγνυσιν .
θεμέλιοι τοῦ Χριστοῦ τῶν ἐπ αὐτῷ παθημάτων καὶ θαυμάτων τὰ μυστήρια 0 .
Οὗτοι ἐν τοῖς ὄρεσι τοῖς ἁγίοις εὑρίσκονται , ἐν τῇ Βηθλεέμ , ἐν τῷ Γολγοθᾶ , ἐν τῇ ἀναστάσει , ἐν τῷ Θαβὼρ ὄρει τῷ τῆς μεταμορφώσεως , ἐν τῷ βουνῷ τῆς ἀναλήψεως .
διόπερ ἅγια τὰ ὄρη ὡς ὑποδεξάμενα τὸν ἁγιασμὸν τῶν δεσποτικῶν μυστηρίων ἐκάλεσεν .
ἔστωσαν δὲ ὄρη καὶ οἱ προφῆται , διὰ τὸ ὕψος εἰκότως τῆς προγνώσεως , οἵτινες ἔχουσι τοῦ Θεοῦ τὰ θεμέλια , τουτέστι , τὰ τῆς θεογνωσίας προοίμια .
ἐξ αὐτῶν γὰρ στοιχειούμεθα πρὸς τὴν εὐσέβειαν .
ἀγαπᾷ Κύριος τὰς πύλας Σιὼν ὑπὲρ πάντα τὰ σκηνώματα Ἰακώβ .
σκηνώματα Ἰακὼβ αἱ φυλαὶ πάντως αἱ δώδεκα , ἢ καὶ μᾶλλον ἡ Σηλώμ 0 1 ·
ἐκεῖ γὰρ ἡ κιβωτὸς κατεσκήνωσεν ὡς αὐτὸς ὁ ἀρχαῖος τῶν Ἰουδαίων λαός , ἔνθα ἐσκήνωσε τὰ τῶν ἁγίων ἅγια 0 .
ἀλλὰ τὰς πύλας Σιὼν ὑπὲρ πάντα τὰ εἰρημένα ἠγάπησεν ·
ἐν ἐκείνοις γὰρ τὸν τύπον , ἐνταῦθα δὲ τὴν ἀλήθειαν ἔπραξεν 0 .
ἀγαπᾷ δὲ καὶ τὰς πύλας Σιών , ἐπειδὴ κεκλεισμένων αὐτῶν , ἡ Σιὼν τὸν Χριστὸν ὑπεδέξατο ·
ὥστε καὶ λίαν ἁρμόττει τὸ ἑπόμενον ·
δεδοξασμένα ἐλαλήθη περὶ σοῦ , ἡ πόλις τοῦ Θεοῦ .
διάψαλμα 0 .
Οὐ μόνον ὅτι ἐκεῖσε θυρῶν κεκλεισμένων εἰσῆλθεν ὁ Χριστός , ἀλλ ὅτι ὡς Θεὸς ἄνευ θυρῶν εἰσελθών , ὡς ἄνθρωπος ἑαυτὸν ἐν σοὶ ψηλαφηθῆναι ἐπέτρεπεν , οὐ μάτην ἐπήγαγεν , ἀλλ ἐπειδὴ πρὸς τὴν Ἐκκλησίαν τῶν ἐθνῶν τὸν λόγον μετέστησεν , ὁμοῦ δὲ καὶ τὸ οἰκεῖον ἀποστήσας πρόσωπον , τὸ τοῦ Θεοῦ νῦν ὁ προφήτης παρήγαγε 0 .
μνησθήσομαι Ῥαὰβ καὶ Βαβυλῶνος τοῖς γινώσκουσί με .
καὶ τίνος χάριν Ῥαὰβ μνημονεύειν ὁ Θεὸς ἐπαγγέλλεται ;
πόρνη μὲν γὰρ ἡ Ῥαάβ , Βαβυλὼν δὲ σύγχυσις ἑρμηνεύεται 0 .
τίνος χάριν , ἡ λέξις ἡ ἑπομένη δείκνυσι ·
φησὶ γάρ , Τοῖς γινώσκουσί με .
Οὐκοῦν εἰ καὶ Ῥαὰβ διὰ τὴν πορνείαν ἡ ἐξ ἐθνῶν Ἐκκλησία , Βαβυλὼν δὲ διὰ τὴν τῶν εἰδώλων συναγωγὴν σύγχυσις ἑρμηνεύεται , καὶ ἐπιγινώσκει τὸν Θεὸν ἐπιστρέψασα , εἰκότως ἐν μνήμῃ τοῦ Θεοῦ τυγχάνει 0 .
ἡ γὰρ τῶν Ἰουδαίων συναγωγὴ διὰ τὴν ἀγνωσίαν ἐκλέλησται .
ἀλλὰ τίνα καρπὸν Ῥαὰβ καὶ ἡ Βαβυλὼν παρὰ Θεοῦ μνημονευθεῖσα προσφέρει τῷ μνημονεύσαντι , ὁ ψαλμῳδὸς ἐπήγαγε ·
καὶ ἰδοὺ ἀλλόφυλοι καὶ Τύρος καὶ λαὸς τῶν Αἰθιόπων , οὗτοι ἐγενήθησαν ἐκεῖ .
τό , Ἐγενήθησαν , οἱ λοιποὶ τῶν ἑρμηνευτῶν σαφέστερον ἐκδεδώκασιν , οἱ μέν , Ἐγεννήθησαν , οἱ δέ , Ἐτέχθησαν .
τὴν λέξιν ταύτην ἐκθέμενοι .
ἀλλόφυλοι γὰρ πάντως καὶ λαὸς τῶν Αἰθιόπων τῶν τὸ μέλαν καὶ σκοτεινὸν τῆς εἰδωλολατρείας ἐχόντων ἔτι δὲ καὶ Τύρος ἡ ἐν πλάνῃ βασιλεύσασα , διὰ τῆς Ἐκκλησίας ἐγεννήθησαν τῷ Θεῷ τὴν δι ὕδατος καὶ βαπτίσματος γέννησιν .
μήτηρ Σιὼν ἐρεῖ ·
ἄνθρωπος .
τί ἐρεῖ ;
Εὔδηλον τὰ περὶ τῶν ἐθνῶν προλεχθέντα μυστήρια 0 .
ἀλλ οὐ ταῦτά φησι παρὰ ἀνθρώπου διδάσκεσθαι ·
χριστὸν γὰρ ἔχει διδάσκαλον , περὶ οὗ πῶς δοξάζει προσέθηκε ·
καὶ ἄνθρωπος ἐγεννήθη ἐν αὐτῇ , καὶ αὐτὸς ἐθεμελίωσεν αὐτὴν ὁ Ὕψιστος .
ἄνθρωπον τὸν Χριστὸν προσαγορεύει καὶ Ὕψιστον ·
ἄνθρωπον μέν , διὰ τὴν σάρκα 0 1 .
ὕψιστον δέ , διὰ τὴν θεότητα 0 .
θαυμαστῶς τοίνυν καὶ λίαν σαφῶς ἔφρασε τὸ παρὰ τοῦ Χριστοῦ ἐπὶ τῇ Σιὼν τετελεσμένον μυστήριον , ἡνίκα τοῖς μαθηταῖς ἔδωκεν ἑαυτὸν εἰς ψηλάφησιν ·
τότε γὰρ ἄνθρωπος ἐγεννήθη ἐν αὐτῇ , τουτ έστιν , ἐφανερώθη , ὅτε αὐτὸς ἐθεμελίωσεν αὐτὴν ὁ Ὕψιστος , ἐκεῖ δεδωκὼς τὴν χάριν τοῦ Πατρός ·
ἀλλὰ μὴν καὶ τὴν ἑαυτοῦ πίστιν τῇ Σιὼν ὑποβαλὼν θεμέλιον , περὶ οὗ διὰ τῆς γλώττης αὐτὸς τῆς Ἡσαΐου φωνῆς φθέγγεται 0 .
ἰδοὺ τίθημι εἰς τὰ θεμέλια Σιὼν λίθον ἐκλεκτὸν ἀκρογωνιαῖον , ἔντιμον ·
καὶ ὁ πιστεύων ἐπ  αὐτῷ οὐ καταισχυνθήσεται .
κύριος διηγήσεται ἐν γραφῇ λαῶν καὶ ἀρχόντων τούτων τῶν γεγενημένων ἐν αὐτῇ .
ποῖος Κύριος 0 ;
ὁ φανερωθεὶς ἐν τῇ Σιὼν ὡς ἄνθρωπος , θεμελιώσας δὲ αὐτὴν ὡς Ὕψιστος 0 1 .
Οὗτος αὐτὸς διηγεῖται ἐν γραφῇ λαῶν , ἐν τῇ ἀπογραφῇ δηλαδὴ τῶν ἐθνῶν .
Οὐδὲ γὰρ ἕνα λαὸν εἶπεν , ἵνα μὴ τὸν τῶν Ἰουδαίων λαὸν νομίσωσιν ·
ἀλλὰ πολλούς , ἵνα τὰ ἔθνη αἰνίξηται 0 .
φησὶ δέ , Καὶ ἀρχόντων τούτων τῶν γεγενημένων ἐν αὐτῇ ·
τοὺς ἀποστόλους δὲ λέγει ·
οὗτοι γὰρ ἐν τῇ Σιὼν ἄρχοντες κεχειροτόνηνται .
ἑκατέρου δὲ τὴν ἀπόδειξιν λάμβανε .
ἰωάννης εἰπεῖν μὲν γὰρ Χριστὸν ἐν τῇ Σιὼν τοῖς ἀποστόλοις ἔγραψε ·
καθὼς ἀπέστειλέ με ὁ Πατήρ , κ ἀγὼ ἀποστέλλω ὑμᾶς .
σαφῶς ἄρα τοὺς ἀποστόλους ἐνταῦθα κατέστησεν ἄρχοντας ·
μετὰ γὰρ ταύτης αὐτοὺς τῆς ἐξουσίας ἀπέστειλεν εἰς τὸν κόσμον .
λουκᾶς δὲ τὸν Χριστὸν εἰσήγαγεν ἐν τῇ Σιὼν τὴν τοῦ μυστηρίου διηγούμενον ἔκθεσιν ·
τότε διήνοιξεν αὐτῶν τὸν νοῦν , τοῦ συνιέναι τὰς Γραφάς ·
καὶ εἶπεν αὐτοῖς , ὅτι οὕτως ἔδει παθεῖν τὸν Χριστόν , καὶ ἀναστῆναι ἐκ νεκρῶν τῇ τρίτῃ ἡμέρᾳ , καὶ κηρυχθῆναι ἐπὶ τῷ ὀνόματι αὐτοῦ μετάνοιαν καὶ ἄφεσιν ἁμαρτιῶν εἰς πάντα τὰ ἔθνη .
ἰδοὺ καὶ τὴν τῶν λαῶν ἀπογραφήν , φημὶ δὲ τὴν ἀποκλήρωσιν τὴν τῶν ἐθνῶν , προσέθηκεν .
Εἰκότως τοίνυν ἄνθρωπος δηλαδὴ ψιλὸς οὐ λέγει τῇ Σιὼν τὰ μυστήρια ·
ἐπειδήπερ ἄνθρωπος , ὅς ἐστι Θεὸς καὶ Ὕψιστος , αὐτὸς αὐτῇ σαφέστατα ἕκαστα διηγήσατο .
διάψαλμα ὁ προφήτης ἐπήγαγεν , ἐπειδὴ τὸ τοῦ Θεοῦ πρόσωπον ἐναλλάξας , αὐτὸς πάλιν τὸ οἰκεῖον εἰσήγαγε , δοξάσαι τὴν Σιὼν ἐξ οἰκείου χαρακτῆρος βουλόμενος .
τί γὰρ δὲ καί φησιν ;
ὡς εὐφραινομένων πάντων ἡ κατοικία ἐν σοί 0 .
ὡς , τουτ έστιν , ὅπως 0 .
θαυμάζει γὰρ ὁ προφήτης , ὅπως καὶ πόσον πάντες οἱ τὴν Σιὼν κατοικοῦντες εὐφραίνονται , ἀναμιμνησκόμενοι τὰ ἐκεῖ πεπραγμένα καὶ τελεσθέντα θαύματα .
κατοικοῦσι δὲ αὐτήν , οἱ Πνεύματι πολιτευόμενοι ·
ἐπειδὴ Σιὼν οἶκός ἐστι τοῦ Πνεύματος 0 .
ᾠδὴ ψαλμοῦ τοῖς υἱοῖς Κορέ , εἰς τὸ τέλος , ὑπὲρ Μαελέθ , τοῦ ἀποκριθῆναι λόγον συνέσεως Αἰμὰν τῷ Ἰσραηλίτῃ 0 .
ψαλτῳδοὺς μὲν εἶναι τοὺς υἱοὺς Κορὲ φθάσας ἤδη μεμάθηκας ·
ἀλλὰ μὴν νόει καὶ ᾠδὴν ψαλμοῦ τὴν μελῳδίαν ἐκείνην , ἥτις μέμικται τῇ προφητείᾳ τῇ περὶ τοῦ Χριστοῦ λέγεσθαι ὀφειλούσῃ .
ζητήσεις δὲ τίνος χάριν , Εἰς τὸ τέλος , ὑπὲρ Μαελέθ , γέγραπται , ὅπερ οἱ ἄλλοι 0 .
ἐπινίκιον διὰ χοροῦ , ἐκδεδώκασιν .
Οὐκοῦν δῆλον , ὡς οὐχ εἷς ψαλτῳδός , χορὸς δὲ ταύτην τὴν μελῳδίαν συνήρμωσεν , ἐξάρχοντος Αἰμὰν τοῦ Ἰσραηλίτου ψαλτῳδοῦ , ψαλτῳδοῦ πάντως ἑτέρου , πρὸς ὃν ὁ χορὸς εὐρύθμως καὶ συνετῶς ἀπεκρίνατο 0 1 .
διόπερ τῇ ἐπιγραφῇ , Τοῦ ἀποκριθῆναι λόγον συνέσεως Αἰμὰν τῷ Ἰσραηλίτῃ , πρόκειται .
κύριε ὁ Θεὸς τῆς σωτηρίας μου , ἡμέρας ἐκέκραξα καὶ ἐν νυκτὶ ἐναντίον σου .
Εἰσελθέτω ἐνώπιόν σου ἡ προσευχή μου .
χρὴ μὲν καὶ ἡμῶν ἕκαστον προσευχόμενον ἐναντίον τοῦ Θεοῦ , τουτέστι , κατὰ τὸ ἀρεστὸν αὐτῷ , ἡμέρας καὶ νυκτὸς ὅλης προσεύχεσθαι ·
εἴπερ εἰσελθεῖν ἐνώπιον αὐτοῦ τὴν προσευχήν , καὶ κατορθῶσαι τὰς πρεσβείας τὰς ἡμετέρας βουλόμεθα , ὥστε καὶ ἡμᾶς ἀκοῦσαι 0 ·
Αἱ προσευχαί σου καὶ αἱ ἐλεημοσύναι σου ἀνέβησαν εἰς μνημόσυνον ἔμπροσθεν τοῦ Θεοῦ .
ἐπειδὴ δὲ ὅλος ὁ ψαλμὸς εἰς τὸν Χριστὸν συγγέγραπται .
ἀναγκαίως Κύριον καὶ Θεὸν τῆς ἑαυτοῦ σωτηρίας ὠνόμασε ·
λέγει δὲ τῆς κοινῆς ·
ἰδίαν γὰρ σωτηρίαν τὴν ἡμετέραν , ὡς ἀπαρχὴ γεγονώς , λογιζόμενος τὸν Πατέρα 0 .
Αὐτοῦ γὰρ εὐδοκήσαντος ἐλθεῖν τὸν Υἱὸν εἰς τὸν κόσμον , ἐσώθημεν .
πρὸς τοῦτον ἡμέρας μὲν πολλάκις ἐν τῷ ὄρει , νυκτὸς δὲ ἐν τῷ Γεθσημανῆς χωρίῳ , μέλλοντος αὐτὸν τοῦ Ἰούδα παραδιδόναι , ἐκέκραξεν , τουτέστι , παῤῥησίᾳ τὸν Πατέρα ἐξῄτησεν , εἰσελθεῖν ἐνώπιον αὐτοῦ τὴν οἰκείαν προσευχήν .
τίς δὲ ἦν αὕτη ;
πάτερ , εἰ μὴ δύναιτο τὸ ποτήριον τοῦτο παρελθεῖν , ἐὰν μὴ πίω αὐτό , γενηθήτω τὸ θέλημά σου .
κλῖνον τὸ οὖς εἰς τὴν δέησίν μου .
τουτέστιν , ἀκριβῶς τῆς ἐμῆς προσευχῆς τὴν δύναμιν ἀναλόγισαι , ἢ καὶ συγκατάβηθι τούτοις ὑπὲρ ὧν προσφέρω τὴν δέησιν ·
οὐ δὲ γὰρ ὑπὲρ ἐμαυτοῦ , ἀλλ ὑπὲρ τούτων , ὧν ἔλαβον μορφὴν καὶ χαρακτῆρα , προσεύχομαι .
ὅτι ἐπλήσθη κακῶν ἡ ψυχή μου 0 .
ποίων 0 ;
τῶν ἀνθρωπίνων ·
βαστάζω γὰρ τὰ πάντων ἁμαρτήματα , Καὶ ἡ ζωή μου τῷ ᾅδῃ προσήγγισεν .
ἐχρεώστουν γὰρ ἐκεῖνοι θάνατον , ὧν ἦλθον ἀποδοῦναι τὸ χειρόγραφον .
προσελογίσθην μετὰ τῶν καταβαινόντων εἰς λάκκον .
ὅμοιός φησιν εἶναι τοῖς εἰς λάκκον τοῦ θανάτου κατερχομένοις .
ἔδοξα καὶ χρεωστεῖν ὥσπερ ἐκεῖνοι θάνατον 0 ·
οὐ μὴν οὕτως ἦν ·
δηλοῖ γὰρ τὰ ἑπόμενα .
ἐγενήθην ὡσεὶ ἄνθρωπος ἀβοήθητος , ἐν νεκροῖς ἐλεύθερος .
τὸν γὰρ σταυρὸν καὶ τὸ πάθος ὡς ἄνθρωπος ὑπέμεινεν ἀβοήθητος , ἀγγέλῳ μὲν οὐ συγχωρήσας παραστῆναι , ὥστε λέγειν 0 ·
ληνὸν ἐπάτησα μόνος , ἐπιτιμήσας δὲ τῷ Πέτρῳ , ἡνίκα τῶν συλλαμβανόντων ἑνὸς τὸ ὠτίον ἀπέτεμε , καὶ ταῦτα πρὸς αὐτὸν εἶπεν ·
Οὐ δοκεῖ σοι , ὅτι δύναμαι παρακαλέσαι τὸν Πατέρα μου , καὶ παραστήσει μοι ἄρτι πλείους ἢ δώδεκα λεγεῶνας ἀγγέλων ;
πῶς νῦν πληρωθῶσιν αἱ Γραφαὶ τῶν προφητῶν , ὅτι οὕτως ἔδει γενέσθαι ;
ταῦτα δὲ λέγων ἔδειξεν ὅτι καὶ αὐτὸς συνέστειλε τὴν δύναμιν τῆς οἰκείας θεότητος , ἵνα πληρωθῇ τὸ τῆς ἐπ αὐτῷ προφητευθείσης οἰκονομίας μυστήριον .
ἐν νεκροῖς δὲ ὑπῆρχεν ἐλεύθερος , οὐ μόνον ὡς Θεός , ἀλλὰ καὶ ὡς τὴν σάρκα ἀναμάρτητος 0 .
διόπερ οὐκ ἦν αὐτὸν δυνατόν , καθά φησιν ὁ Παῦλος δημηγορῶν , ὑπὸ τῶν ὠδίνων τοῦ θανάτου κατέχεσθαι .
ὡσεὶ τραυματίαι καθεύδοντες ἐν τάφῳ , ὧν οὐκ ἐμνήσθης ἔτι , καὶ αὐτοὶ ἐκ τῆς χειρός σου ἀπώσθησαν .
προσυπακοῦσαι καὶ νῦν τό , Ἐγενήθην , προσῆκεν .
ἐγενήθη γὰρ ὡσεὶ τραυματίας , ἐπειδήπερ αὐτῷ τραυματίου , τουτ έστιν , ἁμαρτωλοῦ περιθεῖναι δόξαν οἱ τῶν Ἰουδαίων παῖδες ἐπεχείρησαν .
διόπερ αὐτὸν καὶ πλάνον τῷ Πιλάτῳ προσελθόντες ὠνόμαζον .
ὅτι δὲ τραυματίαι οἱ ἁμαρτωλοὶ παρὰ τῇ Γραφῇ λέγονται , Ἱερεμίου μάνθανε λέγοντος ·
τίς δώσει τῇ κεφαλῇ μου ὕδωρ , καὶ τοῖς ὀφθαλμοῖς μου πηγὴν δακρύων ;
καὶ κλαύσομαι τοὺς τετραυματισμένους θυγατρὸς λαοῦ μου .
δηλοῖ δὲ καὶ τὰ νῦν τῷ ψαλμῳδῷ λεχθέντα .
Οὐδὲ γὰρ μόνον τραυματίας , ἀλλὰ καὶ τῆς μνήμης τοῦ Θεοῦ ἐκβληθέντας καὶ τῆς χειρὸς ὠθισθέντας ἐξέθετο , καθ οὓς ὁ Χριστὸς ἑαυτὸν νομισθῆναί φησιν ·
ἔτι δὲ καὶ τοὺς ἐν τάφῳ καθεύδοντας , τοὺς ἀπράκτους καὶ ἀνενεργήτους , ἐνεργῶν καὶ ταῦτα τῶν νεκρῶν τὴν ἀνάστασιν 0 .
ἔθεντό με ἐν λάκκῳ κατωτάτῳ , ἐν σκοτεινοῖς καὶ ἐν σκιᾷ θανάτου .
ὅρα πῶς τοῦ πάθους τὴν ἀλήθειαν καὶ τοῦ παθόντος φυλάττει τὸ ἀξίωμα .
τέθειται μὲν γὰρ ἐν λάκκῳ κατωτάτῳ , φησίν ·
ἐπειδὴ μηδὲν τοῦ ᾅδου κατώτερον 0 ·
ἀλλὰ μὴν καὶ ἐν σκοτεινοῖς , ἵνα διὰ τοῦ σκότους τὰ τοῦ θανάτου χωρία αἰνίξηται 0 .
πλὴν ἐν σκιᾷ θανάτου τὸ παροδικὸν τοῦ πάθους δηλῶν , ὁμοῦ δὲ ὅτι καὶ Χριστὸς δικαιοσύνης ἐτύγχανεν ἥλιος , πρὸς βραχὺ καθάπερ ὑπὸ σκιᾶς τοῦ θανάτου κρυπτόμενος 0 1 .
ἐπ ἐμὲ ἐπεστηρίχθη ὁ θυμός σου .
ἀναγκαίως , ἐπειδήπερ αὐτὸς τοῦ γένους τὰς ἁμαρτίας ἐβάστασεν , ἐπ αὐτῷ ὁ κατὰ τῶν ἁμαρτωλῶν θυμός ·
θάνατος δὲ ἦν , καὶ κατάρα ἐπήρχετο ·
ἔνθα ἐπιστηριχθείς , οὐκ ἔτι τῷ γένει τῶν ἀνθρώπων ἐπέρχεται .
καὶ πάντας τοὺς μετεωρισμούς σου ἐπήγαγες ἐπ ἐμέ .
μετεωρισμοὺς τοῦ Θεοῦ τὰ παρ αὐτῷ ὑψηλὰ λέγει .
οἷον βασιλείαν , ἁγιασμόν , τὸ συγκαθέζεσθαι δούλους ὄντας Δεσπότῃ 0 1 .
ὥσπερ τοίνυν τὰ δι  ἡμᾶς ταπεινά , οὕτω καὶ τὰ περὶ ἡμῶν ὑψηλὰ ὁ Πατὴρ ἐπὶ τὸν Χριστὸν ἀναγκαίως ἐπήγαγεν 0 .
ἐν αὐτῷ γὰρ τούτων τὴν ἀπόλαυσιν ἔχομεν .
ὅτι δὲ μετέωρα τὰ ὑψηλὰ λέγει , σαφῶς ἡμῖν Ἱερεμίας ἐξέδωκε ·
φησὶ γὰρ οὕτως ·
ἐὰν ὑψωθῇ ὁ οὐρανὸς εἰς τὸ μετέωρον , φησὶ Κύριος ·
τουτ έστιν , ἐὰν αὐτοῦ ὑψηλότερος γένηται .
διάψαλμα τοῖς εἰρημένοις πρόσκειται , ἐπειδὴ τῶν κατὰ τὸν τάφον διὰ τῶν ἔμπροσθεν ἐπιμνησθεὶς καὶ τὸν θάνατον , νυνὶ τὸν λόγον εἰς τὰ τούτων ἀνώτερα , τὴν προδοσίαν φημὶ καὶ τὸν σταυρόν , ἀνήγαγεν .
ἐμάκρυνας τοὺς γνωστούς μου ἀπ ἐμοῦ .
τοῦτο Λουκᾶς ἐν αὐταῖς φράζει ταῖς λέξεσιν , ἔνθα τοῦ σταυροῦ τὴν ἱστορίαν ἐξέθετο .
Εἱστήκεισαν δὲ πάντες οἱ γνωστοὶ αὐτοῦ ἀπὸ μακρόθεν , καὶ γυναῖκες αἱ συνακολουθήσασαι αὐτῷ ἀπὸ τῆς Γαλιλαίας ὁρῶσαι ταῦτα .
ἔθεντό με βδέλυγμα ἑαυτοῖς .
ἐπὶ τοῦ Πέτρου καὶ τοῦτο πεπλήρωται , ἡνίκα ἐν τῇ αὐλῇ τοῦ ἀρχιερέως εὐλαβηθεὶς τοὺς λέγοντας , Ἀληθῶς καὶ σὺ ἐξ αὐτῶν εἶ ·
ἡ γὰρ λαλιά σου δῆλόν σε ποιεῖ , ἤρξατο καταναθεματίζειν καὶ ὀμνύειν , ὅτι Οὐκ οἶδα τὸν ἄνθρωπον .
παρεδόθην , καὶ οὐκ ἐξεπορευόμην .
ἐξὸν γὰρ αὐτῷ ἐκπορευθῆναι , τουτ έστιν , ἐκκλῖναι , ἐπειδὴ καὶ τὸν καιρὸν τῆς ἐφόδου τῶν Ἰουδαίων ἐγίνωσκεν , ὥστε λέγειν τοῖς μαθηταῖς , Καθεύδετε τὸ λοιπὸν καὶ ἀναπαύεσθε ·
ἰδοὺ ἤγγικεν ὁ παραδιδούς με ·
ἑκὼν ὅμως παραδοθῆναι ἠνέσχετο .
Οἱ ὀφθαλμοί μου ἠσθένησαν ἀπὸ πτωχείας , ἐκέκραξα πρὸς σέ , Κύριε .
πτωχείαν καλεῖ τὸ πάθος ·
ὅθεν καὶ Παῦλος περὶ αὐτοῦ φησιν ·
ἐπτώχευσεν ὑπὲρ ἡμῶν , πλούσιος ὤν .
Οἱ ὀφθαλμοὶ τοίνυν αὐτοῦ διὰ τὸ πάθος ἠσθένησαν ·
ἑκὼν γὰρ ἐκαρτέρει τὰ ἀνθρώπινα .
Οὕτω δὲ τοὺς ὀφθαλμοὺς ἠσθένησεν , ὥστε καὶ κράξαι , Ἐλωΐ , Ἐλωΐ , λημᾶ σαβαχθανῆ .
ὅλην τὴν ἡμέραν διεπέτασα πρὸς σὲ τὰς χεῖράς μου ·
εὔδηλον ἐπὶ τοῦ σταυροῦ 0 ·
ὁ γὰρ ἀρχιερεὺς ὑπὲρ ἡμῶν θυσίαν προσφέρων , ἐν εἴδει προσευχῆς τὰς χεῖρας ἐκτείνων , τὴν οἰκονομίαν τοῦ πάθους ἐπετέλεσε .
μὴ τοῖς νεκροῖς ποιήσεις θαυμάσια , ἢ ἰατροὶ ἀναστήσουσι , καὶ ἐξομολογήσονταί σοι ;
διάλεξιν ἐνταῦθα πρὸς τὸν Πατέρα πεποίηται , ἡμῖν γνωρίσαι τὰς αἰτίας βουλόμενος , ὧν ἕνεκεν ἀναγκαία ἦν αὐτοῦ πρὸς τοὺς νεκροὺς κατάβασις .
Εἰσὶ δὲ αὗται , ὅτι τοῖς νεκροῖς οὐ ποιεῖ θαυμάσια ·
οὐ δὲ γὰρ ἀστραπὰς ἐπιτελεῖ παρ αὐτοῖς , ἢ βροντάς ·
οὐ χειμῶνα ἐξ αἰθρίας , οὐ δὲ πάλιν εὐδίαν ἀπὸ χειμῶνος ἀθρόον , ἢ ἄλλα ὅσα παρέχει τοῖς ζῶσιν ἀπὸ τῆς κτίσεως θαύματα 0 ·
ἀλλ οὐ δὲ ἰατροὶ ἀναστήσουσι τοὺς νεκρούς , ἵνα ταῦτα τὰ εἰρημένα θεάσωνται .
πῶς οὖν ἐξομολογεῖσθαι , πῶς δὲ σώζεσθαι οἱ ἐν ἀπιστίᾳ τετελευτηκότες δύνανται , καὶ μή τε νόμῳ , μή τε προφήταις ἀκηκοότες ;
Οὐ γὰρ ἦσαν αὐτῶν ἐπακούσαντες .
διάψαλμα τῶν ἑξῆς ὁ προφήτης προέταξεν , ἀναπαύσαντος αὐτῷ τὴν μελῳδίαν τοῦ Πνεύματος ·
τῆς αὐτῆς δὲ ὅμως τῶν λόγων οἰκονομίας ἔχει .
μὴ διηγήσεταί τις ἐν τῷ τάφῳ τὸ ἔλεός σου καὶ τὴν ἀλήθειάν σου ἐν γῇ ἀπωλείας ;
τίς γὰρ προφήτης ἢ νομοθέτης ἐν τῷ τάφῳ , ἢ ἐν τῇ γῇ τῆς ἀπωλείας 0 ;
λέγει δὲ τὸ τῶν νεκρῶν χωρίον ἀπώλειαν , διὰ τὸ ἀνέλπιστον τῆς ζωῆς προσαγορεύων τὸν θάνατον .
τὸ ἔλεος τοῦ Θεοῦ ἢ τὴν ἀλήθειαν , τουτέστι , τὸν νόμον αὐτοῦ καὶ τὰς ἐντολάς , ἢ καὶ τὸν Χριστὸν αὐτόν 0 1 ·
ἔλεος γὰρ ἐν αὐτῷ καὶ ἀλήθειαν διηγήσασθαι ἴσχυεν , ὑποτελὴς τοῦ θανάτου τυγχάνων , διὰ τὴν κατὰ παντὸς γένους ἀπόφασιν .
μὴ γνωσθήσεται ἐν τῷ σκότει τὰ θαυμάσιά σου , καὶ ἡ δικαιοσύνη σου ἐν γῇ ἐπιλελησμένῃ 0 ;
ἔτι τῶν αὐτῶν ἔχεται ·
σκότος γὰρ τὸν ᾅδην ὡς ἀφεγγῆ καλεῖ ·
τὸ δὲ αὐτὸ καὶ γῆν ἐπιλελησμένην 0 .
Οὐκ ἦν γὰρ ἐκεῖνα τὰ χωρία ἐπισκέψεως τυχόντα , μέχρι τῆς τοῦ Σωτῆρος εἰς τοὺς νεκροὺς καταβάσεως .
ὅθεν οὔ τε τὰ θαυμάσια τοῦ Θεοῦ , οὔ τε ἡ δικαιοσύνη , τουτ έστιν , οὔ τε τὰ σημεῖα , οὔ τε ὁ νόμος παρ αὐτοῖς προσεδοκᾶτο γνωρίζεσθαι .
πολλάκις δὲ τοὺς αὐτοὺς ἀνακυκλοῖ λόγους , ἀπαραίτητον τοῦ πάθους τὴν οἰκονομίαν ἐπιδεῖξαι βουλόμενος , ὡς ὁμοῦ τοῖς νεκροῖς καὶ τοῖς ζῶσι συμφέρουσαν 0 .
Κ ἀγὼ πρὸς σέ , Κύριε , ἐκέκραξα , καὶ τῷ πρωῒ ἡ προσευχή μου προφθάσει σε .
ἐπειδὴ γὰρ Υἱὸς ἦν ὁμότιμος τῷ Πατρί , προσευχόμενος , ἀναγκαίως ἡ προσευχὴ προέφθασεν , ὥσπερ εἰς συνάντησιν αὐτοῦ , πρὸς ὃν ἐγίνετο τρέχουσα 0 .
Εἰκότως δὲ καὶ τὸν καιρὸν προσέθηκεν , ὥστε σε καὶ ἐντεῦθεν μαθεῖν ὅτι τοῖς Εὐαγγελίοις ἐκτίθεται σύμφωνα .
φησὶ γὰρ ὁ Λουκᾶς ·
ἐγένετο ἐν ταῖς ἡμέραις ταύταις ἐξελθεῖν αὐτὸν εἰς τὸ ὄρος προσεύξασθαι ·
καὶ ἦν διανυκτερεύων ἐν τῇ προσευχῇ τοῦ Θεοῦ .
καὶ τίνος χάριν μετὰ κραυγῆς προσηύχετο , σαφῶς τὰ ἑξῆς δείκνυσιν ·
ἐντυγχάνοντος γὰρ καθέστηκε ῥήματα .
ἵνα τί , Κύριε , ἀπωθεῖς τὴν ψυχήν μου  εὐχήν μου  , ἀποστρέφεις τὸ πρόσωπόν σου ἀπ ἐμοῦ ;
ταῦτα ὥστε ἡμέτερον πρόσωπον ἀναδεξάμενος ἔλεγεν , ὅπερ διὰ τὴν παρακοὴν ὁ Θεὸς ἀπεστρέφετο καὶ τὴν ἡμετέραν ἀπωθεῖτο ψυχήν , ἀνθ ὧν παρέβη τὸν ποιητὴν μεμφόμενος .
ὁ Χριστὸς δὲ οὐκ ἀγνοῶν ἐρωτᾷ , ἀλλὰ δεικνύς , ὡς οὐ χρὴ τὸ λοιπὸν ἀποστρέφεσθαι , αὐτοῦ τὴν ὑπὲρ πάντων ἀπολογίαν προφέροντος .
πτωχός εἰμι ἐγὼ καὶ ἐν κόποις ἐκ νεότητός μου .
πτωχὸς γὰρ δι ἡμᾶς , πλούσιος ὤν , ἔτι δὲ καὶ ἐν κόποις ἐκ νεότητος γέγονεν , ἥκων εἰς Αἴγυπτον , ἐκεῖθεν εἰς Ναζαρὲτ τῆς Γαλιλαίας κρυπτόμενος , ἄλλας τε πολλὰς ἐπιβουλὰς ὑφιστάμενος .
ὑψωθεὶς δὲ ἐταπεινώθην καὶ ἐξηπορήθην .
ὕψος εἴ τε τῶν σημείων , εἴ τε τοῦ σταυροῦ λέγοις , ἐφ ἑκατέρων ἐταπεινοῦτο καὶ ἐξηπορεῖτο παρὰ τῶν Ἰουδαίων φαυλιζόμενος 0 .
ἐπ ἐμὲ διῆλθον αἱ ὀργαί σου .
τὰς κατὰ τῆς ἀνθρωπότητός φησιν ὀργάς , τουτέστι , τὰς ἐπιτιμίας καὶ τὰς ἀπειλάς , ἃς ὑπὲρ ἡμῶν ἑαυτὸν διὰ παθῶν προσενέγκας ἐδέξατο .
Οἱ φοβερισμοί σου ἐξετάραξάν με , ἐκύκλωσάν με ὡσεὶ ὕδωρ .
τὰ φόβητρα τὰ κατὰ τοῦ πρωτοπλάστου ἀνθρώπου λέγει .
ἰσχυρὰ γὰρ ἦν ἐπειδὴ σφραγίζουσαν ἀπόφασιν Θεοῦ καὶ συμμαχοῦσαν ἐκέκτητο .
ὑφ  ὧν εἰς τοσοῦτον ἐταράχθη , ὥστε λέγειν ·
περίλυπός ἐστιν ἡ ψυχή μου ἕως θανάτου .
ἀλλὰ μὴν καὶ συνεσχέθη καθάπερ ὕδατι τοῖς λογισμοῖς κυκλούμενος 0 .
διόπερ πρὸς τὸν Πατέρα ἔλεγε ·
πάτερ , σῶσόν με ἐκ τῆς ὥρας ταύτης .
ἀλλὰ διὰ τοῦτο ἦλθον εἰς τὴν ὥραν ταύτην .
ὅλην τὴν ἡμέραν περιέσχον με ἅμα .
τῆς ἡμέρας ἐνταῦθα τοῦ πάθους ἐμνημόνευσεν , ἐν ᾗ πάντες αὐτὸν ἅμα ἀρχιερεῖς καὶ πρεσβύτεροι καὶ Φαρισαῖοι καὶ γραμματεῖς καὶ ὁ λαὸς τῶν Ἰουδαίων ἐκύκλωσαν .
δηλοῖ δὲ καὶ ὁ Ματθαῖος , ὅτε συνηγμένων πάντων , ὁ Πιλάτος , Τίνα θέλετε ἀπολύσω ὑμῖν ;
ἐπυνθάνετο .
ἐμάκρυνας ἀπ ἐμοῦ φίλον καὶ πλησίον , καὶ τοὺς γνωστούς μου ἀπὸ ταλαιπωρίας .
τὸν Πέτρον λέγει ·
φίλος γὰρ διὰ τὴν μαθητείαν ἐτύγχανεν .
Εἴσῃ δὲ τοῦ Κυρίου λέγοντος ·
Οὐκ ἔτι ὑμᾶς καλῶ δούλους , ἀλλὰ φίλους .
πλησίον τὸν αὐτὸν διὰ τὸ λίαν θερμὸν καὶ ἀκμάζον τῆς πίστεως 0 ·
γνωστοὺς δὲ αὐτοῦ τοὺς ἀποστόλους ἅπαντας 0 .
Οὗτοι γὰρ αὐτὸν ὑπὲρ πάντας ἐγίνωσκον , ὡς ἐν Εὐαγγελίοις ἀκήκοας λέγοντος ·
πάτερ δίκαιε , καὶ ὁ κόσμος σε οὐκ ἔγνω ·
ἐγὼ δέ σε ἔγνων , καὶ αὐτοὶ ἔγνωσαν , ὅτι σύ με ἀπέστειλας .
ἀλλ ὅμως ἕνεκα τῆς τοῦ πάθους ταλαιπωρίας πρὸς καιρὸν ἅπαντες ἐμακρύνθησαν .
Οὐκ αὐτοῖς δὲ τοῦτο , ἀλλὰ τῷ Πατρὶ λογίζεται 0 .
ὑπερέβαινε γὰρ αὐτῶν τὴν δύναμιν τοῦ σταυροῦ τὸ μυστήριον Βουλῇ δὲ τοῦτο Πατρὸς καὶ εὐδοκίᾳ ἐπράττετο .
συνέσεως Αἰθὰμ τῷ Ἰσραηλίτῃ 0 .
ψαλμὸς πηʹ .
ἕτερος οὗτος ψαλτῳδὸς παρ ἐκεῖνον τὸν διὰ τῆς ἐπιγραφῆς τοῦ ὀγδοηκοστοῦ ἑβδόμου ψαλμοῦ δηλωθέντα καθέστηκεν .
ὁ μὲν γὰρ Αἰμάν , Αἰθὰμ δὲ οὗτος εἴρηται 0 .
συγγενεῖς δὲ ἵσως ἢ πολῖται 0 ·
διόπερ ἑκάτερος αὐτῶν Ἰσραηλίτης ὠνόμασται , ἀπὸ τοῦ τόπου τοῦτο λαχόντες , ἢ συγγενείας , λέγεσθαι .
συνέσεως δὲ καὶ ὁ παρὼν ψαλμὸς ἐπιγέγραπται ·
περὶ μεγάλων γὰρ καὶ τῆς περὶ Θεοῦ συνέσεως δεδομένων τὰ τῇ παρούσῃ προφητείᾳ προσκείμενα 0 ·
τὰ ἐλέη σου , Κύριε , εἰς τὸν αἰῶνα ᾄσομαι .
Αἰῶνα τὸν παρόντα λέγει .
ἐνταῦθα οὐ μονοειδῆ ἔλεον , πολλὰ ἡμῖν εἴδη φιλανθρωπίας ἔνευσε , τὸ βάπτισμα , τὴν μετάνοιαν , τὴν ἐλεημοσύνην , ὧν ἑκάστῳ χρησάμενος ὁ ἁμαρτωλός , ἐλέου τυχεῖν καὶ συμπαθείας δύναται .
Εἰς γενεὰν καὶ γενεὰν ἀπαγγελῶ τὴν ἀλήθειάν σου ἐν τῷ στόματί μου .
Εἰς γενεὰν καὶ γενεάν , τὴν παροῦσαν δηλαδὴ καὶ τὴν μέλλουσαν 0 ·
ἐν ἑκατέρᾳ γὰρ ἀλήθειαν τοῦ Θεοῦ διηγούμεθα .
νῦν μὲν αὐτὴν ἀπὸ τῆς Γραφῆς τῆς θεοπνεύστου μανθάνοντες , ὕστερον δὲ αὐτοῖς παραλαμβάνοντες ἔργοις , καὶ σαφῆ τὴν ἀλήθειαν ἐν τῷ κριτηρίῳ λάμπουσαν τῷ ἡμετέρῳ βλέποντες , ὅτε τὴν ἀντιμισθίαν ἕκαστος τῶν ἔργων τῶν οἰκείων κομίζεται 0 .
ἀλλὰ τίνος χάριν τὸν μὲν ἔλεον τῷ νῦν αἰῶνι , τὴν δὲ ἀλήθειαν καὶ τῷ νῦν ἀποκληροῖ καὶ τῷ μέλλοντι , δείκνυσι τὰ ἑπόμενα 0 .
ὅτι εἶπας , εἰς τὸν αἰῶνα ἔλεος οἰκοδομηθήσεται ἐν τοῖς οὐρανοῖς ·
ἑτοιμασθήσεται ἡ ἀλήθειά σου .
θεοῦ , φησίν , ἀπόφασις ἑκάτερον τῶν εἰρημένων καθέστηκε .
τίς αὕτη καὶ ποία 0 ;
ἡ τάχα τοῦ Θεοῦ τὸ κήρυγμα 0 ·
ἐπείγοντος γὰρ ὑπῆρχε τὸ ῥῆμα , καὶ ἁμαρτωλῶν μετάνοιαν ἐπισπεύδοντος .
διόπερ λέγει , Μετανοεῖτε .
ἐπειδὴ νῦν χώραν ἔχει τὸ ἔλεος , καὶ ἐνταῦθα τὴν ἐφ ἡμῖν φιλανθρωπίαν ὁ τῆς ἡμετέρας σωτηρίας ἀρχιτέκτων ᾠκοδόμησεν ·
εἶτα τοῦτο σφραγίζων ἐπήγαγεν , Ἤγγικε γὰρ ἡ βασιλεία τῶν οὐρανῶν ·
δεικνὺς ὡς ἐὰν ἡ βασιλεία τῶν οὐρανῶν ἐπιστῇ , οὐκέτι χώραν ἡ μετάνοια κέκτηται , ἐπειδὴ ἐν τοῖς οὐρανοῖς τὴν ἀλήθειαν ὁ κριτὴς τὴν οἰκείαν ἡτοίμασεν ·
ἀλήθεια δὲ κριτοῦ , πάσης χωρὶς προσπαθείας τὴν κρίσιν διεξέρχεται .
πῶς δὲ ἄρα τὸ ἕλεος οἰκοδομεῖται , τουτέστι , κατασκευάζεται , καὶ πῶς ἡ ἀλήθεια ἐν οὐρανοῖς ἑτοιμάζεται ;
ὁδηγουμένης δηλονότι τῆς κρίσεως 0 ·
ἀλλὰ διὰ τῆς τοῦ Χριστοῦ παρουσίας ἑκάτερον 0 ·
διόπερ αὐτὴν τοῖς ἑξῆς ἐπιφέρει σαφέστατα .
διεθέμην διαθήκην τοῖς ἐκλεκτοῖς μου .
τὴν εὐαγγελικήν , περὶ ἧς Ἱερεμίας ὁ προφήτης ἐξέθετο 0 ·
ἰδοὺ ἡμέραι ἔρχονται , λέγει Κύριος , καὶ διαθήσομαι τῷ οἴκῳ Ἰσραὴλ καὶ τῷ οἴκῳ Ἰούδα διαθήκην καινήν ·
οὐ κατὰ τὴν διαθήκην , ἣν διεθέμην τοῖς πατράσιν ὑμῶν , ἐν ἡμέρᾳ ἐπιλαμβανομένου μου τῆς χειρὸς αὐτῶν , ἐξαγαγεῖν αὐτοὺς ἐκ γῆς Αἰγύπτου 0 .
καὶ τίς ταύτης τῆς διαθήκης μεσίτης γίνεται ;
ὤμοσα Δαυῒδ τῷ δούλῳ μου ·
ἕως τοῦ αἰῶνος ἑτοιμάσω τὸ σπέρμα σου , καὶ οἰκοδομήσω εἰς γενεὰν καὶ γενεὰν τὸν θρόνον σου .
ὁρᾷς τὸν ἐκ σπέρματος Δαυῒδ ταύτης μεσίτην τῆς διαθήκης τυγχάνοντα .
Οὐ μὴν σχεδιάζει , φησί , τὸ μυστήριον , εὐτρεπίζει δὲ ἄνω .
βουλὴ γὰρ ἦν ἀρχαία ἀληθινὴ τοῦ Σωτῆρος ἡ ἄφιξις .
ὅθεν τοῦ Δαυῒδ τὸ σπέρμα εἰς τὸν αἰῶνα ἑτοιμάζειν ὑπέσχετο .
λέγει δὲ τὸν Χριστόν , περὶ οὗ καὶ Παῦλος Ῥωμαίοις ἐπέστελλε ·
παῦλος δοῦλος Ἰησοῦ Χριστοῦ , κλητὸς ἀπόστολος , ἀφωρισμένος εἰς Εὐαγγέλιον Θεοῦ , ὃ προεπηγγείλατο ἐν Γραφαῖς ἁγίαις , περὶ τοῦ Υἱοῦ αὐτοῦ τοῦ γεννωμένου ἐκ σπέρματος Δαυῒδ κατὰ σάρκα 0 .
τοῦτον τὸν θρόνον , δηλαδὴ τὴν βασιλείαν , εἰς γενεὰν καὶ γενεὰν οἰκοδομεῖν ὁ Θεὸς ἐπαγγέλλεται .
ὁ γὰρ ἐκ σπέρματος Δαυῒδ κατὰ σάρκα γεννώμενος , πρὸς τῇ παρούση βασιλείᾳ , καὶ τὴν μέλλουσαν κέκτηται , εἰς ὃν οὕτω καὶ Δανιὴλ ἐξέθετο ·
καὶ αὐτῷ ἐδόθη ἡ τιμὴ καὶ ἡ ἀρχὴ καὶ ἡ βασιλεία ·
πάντες λαοί , φυλαί , γλῶσσαι δουλεύσουσιν αὐτῷ ·
ἡ βασιλεία αὐτοῦ βασιλεία αἰώνιος , καὶ ἡ ἐξουσία αὐτοῦ , ἥτις οὐ διαφθείρεται 0 .
διάψαλμα μέσον τὸ Πνεῦμα ἐπήγαγεν , ἐπειδὴ τὸν λόγον εἰς τὸ τοῦ προφήτου μετέστησε πρόσωπον .
ἐξομολογήσονται οἱ οὐρανοὶ τὰ θαυμάσιά σου , κύριε ·
καὶ γὰρ τὴν ἀλή θειάν σου ἐν Ἐκκλησίᾳ ἁγίων 0 .
Οὐρανοὺς τοὺς φρονοῦντας νόησον τὰ οὐράνια .
ὁ γὰρ τοιοῦτος ἄνθρωπος , οὐράνιος καὶ παρὰ Παύλου λέγεται .
διόπερ ἀλλαχοῦ αὐτὸς οὗτος ὁ προφήτης φησίν ·
Οἱ οὐρανοὶ διηγοῦνται δόξαν Θεοῦ ·
τοὺς ἀποστόλους , ὥσπερ καὶ νῦν , αἰνιττόμενος 0 .
Οὗτοι γὰρ ἐξομολογοῦνται , τουτέστι , μετ εὐχαριστίας ἀπαγγέλλουσι τοῦ Θεοῦ τὰ θαυμάσια καὶ τὴν ἀλήθειαν ἐν Ἐκκλησίᾳ ἁγίων .
τῶν ἐν Ἱερουσαλήμ 0 ·
ὅπερ Λουκᾶς περὶ Βαρνάβα καὶ Παύλου σαφῶς ἐν ταῖς ἀποστολικαῖς ἱστόρησε Πράξεσιν , ἡνίκα συνήχθησαν οἱ ἀπόστολοι καὶ οἱ πρεσβύτεροι περὶ τοῦ προκειμένου σκοπῆσαι ζητήματος ·
ἐσίγησε δὲ ἅπαν τὸ πλῆθος , καὶ ἤκουον Βαρνάβα καὶ Παύλου ἐξηγουμένων , ὅσα ἐποίησεν ὁ Θεὸς σημεῖα καὶ τέρατα ἐν τοῖς ἔθνεσι δι αὐτῶν .
ὅτι τίς ἐν νεφέλαις ἰσωθήσεται τῷ Κυρίῳ 0 ;
περὶ τῶν ἀγγέλων τῶν ἐν ὕψει τεταγμένων δυνάμεων 0 .
ὁμοιωθήσεται τῷ Κυρίῳ ἐν υἱοῖς Θεοῦ .
ἐνταῦθα τὴν σύγκρισιν ἐπὶ τῶν ἁγίων ἐξέλαβεν ·
ἀλλ ὅμως οὔ τε ἄγγελος οὔ τε ἅγιος πρὸς τὸν ποιητὴν δύναται τὸν ἐπὶ πάντων κρίνεσθαι .
καλῶς δὲ ἐπὶ μὲν τῶν ἀγγέλων ἔταξεν , Ἰσωθήσεται , ἐπειδὴ ἀσώματοι καὶ αὐτοὶ χρηματίζουσιν ·
ἀλλ ὅμως οὐκ ἔχουσι πρὸς Θεὸν τὴν ἰσότητα , ἐν τόποις ὄντες , καὶ περιγραφὰς ἔχοντες ·
ὅθεν καὶ πλῆθος τυγχάνουσιν ἄπειρον ·
ἐπὶ δὲ τῶν ἁγίων τὸ Ὁμοιωθήσεται .
Εἰ γὰρ καὶ τὴν ὁμοίωσιν ἣν ἔλαβον παρὰ τοῦ Θεοῦ τὴν εἰκόνα φυλάξοντες σώζουσιν , ἀλλὰ ἐκ μέρους αὕτη καὶ παρὰ Θεοῦ δοθεῖσα 0 ·
ὥστε ἀνόμοιος καὶ κατὰ τοῦτο ἡ σύγκρισις 0 .
ὁ γὰρ λαβὼν πῶς ἔσται τῷ δεδωκότι ὅμοιος , ἀφελέσθαι τὸ δοθὲν ἐξουσίαν ἔχοντι ;
ὁ Θεός , ἐνδοξαζόμενος ἐν βουλῇ ἁγίων , μέγας καὶ φοβερός ἐστιν ἐπὶ πάντας τοὺς περικύκλῳ αὐτοῦ .
ἐπεὶ καὶ σφόδρα χαίρει τῇ τῶν ἁγίων συναγωγῇ , καὶ δόξαν αὐτὴν οἰκείαν λογίζεται ·
φοβερὸς ὅμως ἐπ αὐτοῖς ἐστιν .
Οὗτοι γὰρ αὐτοῦ κύκλῳ διὰ τὸ ἐγγίζειν τῇ κατὰ τὸν ἁγιασμὸν πολιτείᾳ τυγχάνουσι ·
φοβερὸς δὲ ἐπ αὐτοῖς ἐστιν , ὅταν ἁμαρτάνωσιν ·
ὡς δικαίοις μηδαμῶς χαριζόμενος 0 ·
μᾶλλον δὲ φοβερὸς καὶ μὴ ἁμαρτάνουσιν , ὥστε τὸν Ἰὼβ πρὸς αὐτὸν λέγειν 0 ·
ἀπόστησον ἀπ ἐμοῦ τὴν χεῖρά σου ·
καὶ ὁ φόβος σου μή με στροβείτω .
φοβεῖ δὲ οὐ μισῶν , ἀλλὰ φειδόμενος .
μακάριοι γὰρ πάντες οἱ φοβούμενοι τὸν Κύριον 0 .
ὁ Θεὸς τῶν δυνάμεων , τίς ὅμοιός σοι 0 ;
συνεχῶς ταύτην ἐπιλέγει τὴν φωνὴν οὐκ ἐρωτῶν ὁ προφήτης , ἀλλ  ἐκπληττόμενος , καὶ τὸ ἀπαράβλητον τοῦ Θεοῦ διηγούμενος .
ὅθεν αὐτὸν οὐχ ἁπλῶς Κύριον , ἀλλὰ καὶ Θεὸν δυνάμεων προσηγόρευσεν ·
οἷον ἀγγέλων , ἀρχαγγέλων , ἢ καὶ εἴ τινες ἄλλαι δυνάμεις ἀφ ἡμῶν κεκρυμμέναι τυγχάνουσιν 0 ·
ὧν ἑκάστη παρὰ Θεοῦ κυριεύεται .
πῶς τοίνυν ὁμοιωθῆναι τῷ Δεσπόζοντι δύνανται ;
δυνατὸς εἶ , Κύριε , καὶ ἡ ἀλήθειά σου κύκλῳ σου 0 .
Εἶπε τὴν τοῦ Θεοῦ τὴν τῶν δημιουργημάτων ὑπεροχήν ·
ἰδοὺ καὶ τὴν πρὸς τὸν Υἱὸν διηγεῖται ἰσότητα ·
μή ποτε καὶ τὸν Υἱὸν τῷ Πατρὶ φαντασθῇς , καθάπερ τινὲς τῶν ἀσεβούντων , ἀνόμοιον , ὃν ἀλήθειαν μὲν τοῦ Πατρὸς προσηγόρευσεν , ὡς ἐξ αὐτοῦ προερχόμενον 0 ·
κύκλῳ δὲ πάλιν τοῦ Πατρὸς εἶναί φησιν , ἐπειδὴ μόνος τοῦ Πατρὸς ὁ Υἱὸς χωρητικὸς καθέστηκεν .
ἐγὼ γάρ , φησιν , ἐν τῷ Πατρί , καὶ ὁ Πατὴρ ἐν ἐμοί 0 1 .
χωρητικὸς δὲ ὡς μέγας μεγάλου , ὡς δυνατὸς δυνατοῦ 0 1 2 .
τούτου γὰρ χάριν , Δυνατὸς εἶ , Κύριε , πρὸς τὸν Πατέρα λέγων , εἶτα ἐπήγαγε ·
καὶ ἡ ἀλήθειά σου κύκλῳ σου 0 ·
ἵνα μάθῃς μέγιστον μὲν τὸν Πατέρα καὶ δυνατόν , καὶ μηδένα πρὸς αὐτὸν παραβάλλεσθαι 0 ·
ἴσον δὲ ὅμως ἑαυτῷ τὸν Υἱόν , ὥστε καὶ κύκλῳ λέγεσθαι 0 .
σὺ δεσπόζεις τοῦ κράτους τῆς θαλάσσης , τὸν δὲ σάλον τῶν κυμάτων αὐτῆς σὺ καταπραΰνεις .
ἀπὸ τῶν ἀοράτων εἰς τὰ ὁρατὰ τὴν τοῦ Θεοῦ δοξολογίαν μεταστήσας , ἀναγκαίως τῆς θαλάσσης ὡς φοβερᾶς ἐμνημόνευσεν ·